Jorma Rantanen (professori)

Jorma Harri Rantanen (s. 13. lokakuuta 1938 Ruskeala) on suomalainen lääkäri, joka oli Työterveyslaitoksen pitkäaikainen pääjohtaja.  

Jorma Rantasen ottovanhemmat olivat liikkeenharjoittaja Urho Rantanen ja Elli Mark. Hänen puolisonsa 1967–1986 oli Kyllikki Tahvanainen. Rantanen tuli ylioppilaaksi 1961 ja valmistui lääketieteen lisensiaatiksi 1967. Lääketieteen ja kirurgian tohtoriksi hän väitteli Turun yliopistossa 1973. Rantanen toimi Turun yliopistossa assistenttina 1964–1966 ja 1968–1970. Yliopiston dosentiksi hänet nimitettiin 1975. Valmet-yhtiön palveluksessa Rantanen oli lääkärinä 1968–1969, Suomen Akatemian rahoittama tutkija hän oli 1971–1973. Työterveyslaitoksessa Rantanen oli apulaisosastonjohtaja 1974, laitoksen pääjohtaja ja professori hänestä tuli 1974. Rantanen jäi tehtävästä eläkkeelle marraskuussa 2003. Häntä seurasi pääjohtajana Harri Vainio. 

Vuonna 2003 Rantanen valittiin kansainvälisen työterveysjärjestön johtoon. Kotimaassa hänet valittiin Vuoden Eliakseksi 2006. Turun yliopiston Vuoden Alumni -tunnustuksen Rantanen sai 2008.

Lähteet 

Suomalaiset lääkärit
 Suomalaiset professorit
 Valtionlaitosten johtajat
 Vuonna 1938 syntyneet
 Elävät henkilöt